పాపులర్ ఫ్రంట్ ఆఫ్ ఇండియా (పిఎఫ్ఐ)

పాపులర్ ఫ్రంట్ ఆఫ్ ఇండియా (PFI) అనేది ఒక భారతీయ ముస్లిం రాజకీయ సంస్థ. ఇది ముస్లిం మైనారిటీ రాజకీయాల, ప్రత్యేకవాద శైలిలో నిమగ్నమై ఉంటుంది. తరచుగా ఇది చేసే సంఘవ్యతిరేక కార్యకలాపాల కారణంగా దీనిని భారత హోం మంత్రిత్వ శాఖ చట్టవిరుద్ధ కార్యకలాపాల (నివారణ) చట్టం (UAPA) కింద 28 సెప్టెంబర్ 2022న ఐదు సంవత్సరాల పాటు నిషేధించింది.

స్థాపన
కర్ణాటక ఫోరమ్ ఫర్ డిగ్నిటీ (KFD), నేషనల్ డెవలప్‌మెంట్ ఫ్రంట్ (NDF) విలీనంతో 2006లో PFI స్థాపించబడింది. ఈ సంస్థ తనను తాను "న్యాయం, స్వేచ్ఛ, భద్రతను నిర్ధారించడానికి ప్రజలను శక్తివంతం చేయడానికి కట్టుబడి ఉన్న నయా-సామాజిక ఉద్యమం"గా పేర్కొంది. ఇది ముస్లిం రిజర్వేషన్ల కోసం వాదిస్తుంది. 2012లో, అమాయక పౌరులను నిర్బంధించడానికి UAPA చట్టాన్ని ఉపయోగించారని ఆరోపిస్తూ సంస్థ నిరసనలు నిర్వహించింది.

ముస్లిం దేశంగా మార్చడం
2017లో, ఇండియా టుడే, అండర్‌కవర్ ఆపరేషన్‌లో, PFI వ్యవస్థాపక సభ్యుడు, PFI మౌత్‌పీస్ తేజస్ మేనేజింగ్ ఎడిటర్ అహ్మద్ షరీఫ్‌ను ఇంటర్వ్యూ చేసింది. ఇంటర్వ్యూలో, "భారతదేశాన్ని ఇస్లామిక్ దేశంగా మార్చడమే PFI ఉద్దేశ్యమా?" అని ప్రశ్నించగా, అతను "ప్రపంచమంతా. భారతదేశం మాత్రమే ఎందుకు? భారతదేశాన్ని ఇస్లామిక్ దేశంగా చేసిన తర్వాత ఇతర దేశాలకు వెళతాము" అని అన్నాడు. PFI గతంలో మధ్యప్రాచ్యం నుండి నిధులను సేకరించి హవాలా మార్గాల ద్వారా భారతదేశంలోకి బదిలీ చేసిందని కూడా అతను అంగీకరించాడు.

సంఘ వ్యతిరేక కార్యకలాపాలు
PFI తరచుగా దేశవ్యతిరేక, సంఘవ్యతిరేక కార్యకలాపాలకు పాల్పడుతున్నట్లు భారత ప్రభుత్వం గుర్తించింది. 2012లో, కేరళ ప్రభుత్వం ఈ సంస్థ ఇండియన్ ముజాహిదీన్‌కు అనుబంధంగా ఉన్న నిషేధిత ఉగ్రవాద సంస్థ స్టూడెంట్స్ ఇస్లామిక్ మూవ్‌మెంట్ ఆఫ్ ఇండియా (SIMI) పునరుత్థానమని పేర్కొంది.

మారణాయుధాలు
కేరళ, కర్ణాటకలోని కొన్ని ప్రాంతాలలో రాష్ట్రీయ స్వయంసేవక్ సంఘ్ (RSS)తో PFI తరచుగా హింసాత్మక ఘర్షణలకు పాల్పడుతోంది. పిఎఫ్ఐ కార్యకర్తల వద్ద మారణాయుధాలు, బాంబులు, గన్‌పౌడర్లు, కత్తులు ఉన్నట్లు అధికారులు గుర్తించారు. తాలిబాన్, అల్-ఖైదా వంటి తీవ్రవాద సంస్థలతో సంబంధాలు కలిగి ఉన్నందుకు సంస్థపై అనేక ఆరోపణలు వచ్చాయి.

నిషేధం
పిఎఫ్ఐ చేస్తున్న సంఘ వ్యతిరేక కార్యపాలను ఆపేందుకు, దీని అనుబంధ సంస్థలైన నేషనల్ ఉమెన్స్ ఫ్రంట్ (NWF), క్యాంపస్ ఫ్రంట్ ఆఫ్ ఇండియా (CFI)తో సహా సమాజంలోని వివిధ విభాగాలలో వివిధ శాఖలను హోం వ్యవహారాల మంత్రిత్వ శాఖ 2022 సెప్టెంబర్ 22న ఐదు సంవత్సరాల పాటు నిషేధం విధించింది. ఈ నిషేధం PFI 8 అనుబంధ సంస్థలకువర్తించింది.

మూలాలు

సంస్థలు
ముస్లిం తీవ్రవాదం